**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2016. április 14-én (csütörtökön) 14.00 órakor megtartott rendkívüli testületi ülésén.

**Jelen vannak** Eged István FIDESZ-KDNP polgármester

Boros Csaba FIDESZ-KDNP alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Dr. Kerekes Tibor aljegyző

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit. Megállapítja az ülés határozatképességét, mert a 7 képviselőből mindenki jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. A *„Gyermekétkeztetés feltételeit javító fejlesztések támogatása-Pétervásárai Báziskonyha felújítása”* tárgyú hirdetmény és tárgyalás nélküli közbeszerzési eljárás során benyújtott ajánlatok elbírálása.

Előterjesztő: Eged István polgármester

1. A *„Pétervásárai Közös Önkormányzati Hivatal épületének felújítása”* tárgyú hirdetmény és tárgyalás nélküli közbeszerzési eljárás során benyújtott ajánlatok elbírálása.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

A *„Gyermekétkeztetés feltételeit javító fejlesztések támogatása-Pétervásárai Báziskonyha felújítása”* tárgyú hirdetmény és tárgyalás nélküli közbeszerzési eljárás során benyújtott ajánlatok elbírálása.

**Eged István FIDESZ-KDNP polgármester**

Azért kellet összehívni rendkívüli ülést, mert két pályázatunkban is megérkeztek az ajánlatok.

Az első a „Pétervására Báziskonyha felújítás” tárgyú pályázat.

A kiosztásra kerültek az ajánlatok, és a határozati javaslat, kérem tanulmányozzák át a képviselőtársak. A Bíráló Bizottság a BAFAG Kft. ajánlatát támogatta, mert az volt a legjobb ár-érték arányú.

Várja ezzel kapcsolatos kérdéseket, hozzászólásokat.

**Boros Csaba FIDESZ-KDNP alpolgármester**

Örülök neki, hogy helyi vállalkozó is pályázott a beruházásra.

**Eged István FIDESZ-KDNP polgármester**

Egyéb hozzászólás?

Amennyiben nincs kérdés kéri, hogy aki egyetért, „Pétervására báziskonyha felújítása” tárgyú közbeszerzési eljárásban a BAFAG Kft. legyen a nyertes az kézfelemeléssel szavazzon.

**Pétervására Város Önkormányzati Képviselő-testületének 42/2016.(IV.14.) határozata**

**Tárgy:** A ***„Gyermekétkeztetés feltételeit javító fejlesztések támogatása - Pétervásárai Báziskonyha felújítása”***tárgyú hirdetmény és tárgyalás nélküli közbeszerzési eljárás során benyújtott ajánlatok elbírálása

1. A Képviselő-testület a Bíráló Bizottság javaslata alapján kinyilvánítja, hogy a ***„Gyermekétkeztetés feltételeit javító fejlesztések támogatása - Pétervásárai Báziskonyha felújítása”***tárgyú, a 2015. évi CXLIII. törvény (továbbiakban: Kbt.) Harmadik Rész, nemzeti eljárásrend szerinti hirdetmény és tárgyalás nélküli (Kbt. 115. § (1) bekezdés szerinti eljárás) közbeszerzési eljárás eredményes.

2. A Képviselő-testület a Bíráló Bizottság javaslata alapján megállapítja, hogy a **REEL-PEN Kft. (3671 Borsodnádasd, Rákóczi Ferenc út 35.)**, a **BAFAG Kft. (3250 Pétervására, Rózsa út 12.),** a **Tető Centrum 95’ Kft. (3300 Eger, Mocsáry Lajos út 23.)** és a **Raszter Kft. (3300** **Eger, Telekessy út 10. I/4.)** ajánlattevők által benyújtott ajánlatok érvényesek.

3. A Képviselő-testület a Bíráló Bizottság javaslata alapján megállapítja, hogy a rendelkezésére álló költségvetési fedezet nettó összegére és az ajánlati felhívásban meghatározott bírálati szempontra figyelemmel a közbeszerzési eljárásban a **BAFAG Kft. (3250 Pétervására, Rózsa út 12.)** ajánlattevő tette a legjobb ár-érték arányt tartalmazó érvényes ajánlatot.

4. A Képviselő-testület a közbeszerzési eljárásban a **BAFAG Kft. (3250 Pétervására, Rózsa út 12.)** ajánlattevőt jelöli meg nettó **22.086.598,-Ft** összegű ajánlatával az eljárás nyerteseként.

5. A Képviselő-testület kinyilvánítja, hogy a közbeszerzési eljárás eredményére figyelemmel a **BAFAG Kft. (3250 Pétervására, Rózsa út 12.)** ajánlattevővel a szerződés megköthető.

Határidő: azonnal

Felelős: Eged István polgármester

**Eged István FIDESZ-KDNP polgármester**

A második pályázat a „Pétervásárai Közös Önkormányzati Hivatal épületének felújítása” tárgyú.

A kiosztásra kerültek az ajánlatok, és a határozati javaslat, kérem tanulmányozzák át a képviselőtársak. A Bíráló Bizottság a Waxter Kft.ajánlatát támogatta, mert az volt a legjobb ár-érték arányú.

Várja ezzel kapcsolatos kérdéseket, hozzászólásokat.

**Eged István FIDESZ-KDNP polgármester**

Amennyiben nincs kérdés kéri, hogy aki egyetért, „Pétervására báziskonyha felújítása” tárgyú közbeszerzési eljárásban a Waxter Kft. legyen a nyertes az kézfelemeléssel szavazzon.

**Pétervására Város Önkormányzati Képviselő-testületének 43/2016.(IV.14.) határozata**

**Tárgy:** A ***„Pétervásárai Közös Önkormányzati Hivatal épületének felújítása”***tárgyú hirdetmény és tárgyalás nélküli közbeszerzési eljárás során benyújtott ajánlatok elbírálása

1. A Képviselő-testület a ***„Pétervásárai Közös Önkormányzati Hivatal épületének felújítása”***tárgyú, a 2015. évi CXLIII. törvény (továbbiakban: Kbt.) Harmadik Rész, nemzeti eljárásrend szerinti hirdetmény és tárgyalás nélküli (Kbt. 115. § (1) bekezdés szerinti eljárás) közbeszerzési eljárásban a rendelkezésre álló pénzügyi fedezet összegét megemeli bruttó **32.895.336,-Ft**-ra.

2. A Képviselő-testület a Bíráló Bizottság javaslata alapján kinyilvánítja, hogy a ***„Pétervásárai Közös Önkormányzati Hivatal épületének felújítása”***tárgyú, a 2015. évi CXLIII. törvény (Kbt.) Harmadik Rész, nemzeti eljárásrend szerinti hirdetmény és tárgyalás nélküli (Kbt. 115. § (1) bekezdés szerinti eljárás) közbeszerzési eljárás eredményes.

3. A Képviselő-testület a Bíráló Bizottság javaslata alapján megállapítja, hogy a **Waxter Kft. (3324 Felsőtárkány, Ifjúság u. 27.),** az **ERLAU-SECURITY Kft. (3390 Füzesabony, Szentkorona u. 63.),** a **Baj-R Kft. (3300 Eger, Harangláb u. 12.)** és a **PE-RIK HŐTECH Kft. (3300 Eger, Szélpart u. 7.)** ajánlattevők által benyújtott ajánlatok érvényesek.

4. A Képviselő-testület a Bíráló Bizottság javaslata alapján megállapítja, hogy a közbeszerzési eljárásban a **Waxter Kft. (3324 Felsőtárkány, Ifjúság u. 27.)** ajánlattevő tette a legjobb ár-érték arányt tartalmazó érvényes ajánlatot (1000 pont).

5. A Képviselő-testület a közbeszerzési eljárásban a **Waxter Kft. (3324 Felsőtárkány, Ifjúság u. 27.)** ajánlattevőt jelöli meg nettó **25.901.839,-Ft** összegű ajánlatával az eljárás nyerteseként.

6. A Képviselő-testület kinyilvánítja, hogy a közbeszerzési eljárás eredményére figyelemmel a **Waxter Kft. (3324 Felsőtárkány, Ifjúság u. 27.)** ajánlattevővel a szerződés megköthető.

Határidő: azonnal

Felelős: Eged István polgármester

**Eged István FIDESZ-KDNP polgármester**

Még egy téma lenne. Ez pedig a MNV Zrt. az önkormányzatunknak ingyenesen felajánlott a Puskás Ferenc Stadion lelátóiról eltávolításra kerülő ülőhelyekből 150 db ülőhelyet.

Kérdezi van-e ezzel kapcsolatos kérdés, hozzászólás?

**Boros Csaba FIDESZ-KDNP alpolgármester**

Személy szerint én nagyon örülnék, ha az önkormányzat élne a lehetőséggel, és elfogadná a 150 db ülőhelyet. A sportpályára fel tudnánk használni az ülőhelyeket.

**Eged István FIDESZ-KDNP polgármester**

Amennyiben nincs kérdés kéri, hogy aki egyetért, azzal, hogy a Puskás Ferenc Stadion lelátóiról eltávolításra kerülő ülőhelyekből 150 db ülőhely ingyenes önkormányzati tulajdonba kerüljön, az kézfelemeléssel szavazzon.

**Pétervására Város Önkormányzati Képviselő-testületének 44/2016.(IV.14.) határozata**

**Tárgy:** A Puskás Ferenc Stadion lelátóiról eltávolításra kerülő ülőhelyekből 150 db ülőhely ingyenes önkormányzati tulajdonba adásának igénylése

1. Pétervására Város Önkormányzatának Képviselő-testülete a nemzeti vagyonról szóló 2011. évi CXVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt.-nél kezdeményezi és kérelmezi a Magyar Állam tulajdonában lévő Puskás Ferenc Stadion lelátóiról eltávolításra kerülő ülőhelyekből 150 db ülőhely ingyenes önkormányzati tulajdonba adását.

2. Az Önkormányzat az előző pontban megjelölt ingóságokat a Magyarország helyi önkormányzatairól szóló 2011. CLXXXIX. törvény 13. § (1) bekezdés 15. pontjábanmeghatározott sport és ifjúsági ügyekkel kapcsolatos feladatainak ellátása érdekében kívánja tulajdonba venni és sport rendezvényekhez kapcsolódó célokrakívánja felhasználni az önkormányzat tulajdonát képező Pétervására belterület 1228 hrsz-ú, Bocsi Attila Sporttelepen.

3. Pétervására Város Önkormányzatának Képviselő-testülete a 2016. évi önkormányzati költségvetés terhére vállalja a tulajdonba adás érdekében felmerülő költségek megtérítését.

4. A Képviselő-testület tudomásul veszi, hogy az igényelt ingóság nem áll védettség alatt.

5. A Képviselő-testület felhatalmazza Eged István polgármestert, hogy az ingóságok ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.

6. A Képviselő-testület felhatalmazza Eged István polgármestert, hogy az ingóságok ingyenes önkormányzati tulajdonba adására vonatkozó megállapodást aláírja.

Határidő: 2016. április 22.

Felelős: Eged István polgármester

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs az ülést **bezárja**.

**K.m.f.**

**Eged István Dr. Kerekes Tibor**

**FIDESZ-KDNP aljegyző**

**polgármester**